Komission asetus (EY) N:o 1605/2003, annettu 12 päivänä syyskuuta 2003, viinialan vientitukien vahvistamisesta annetun asetuksen (EY) N:o 2805/95 muuttamisesta



Virallinen lehti nro L 229 , 13/09/2003 s. 0015 - 0017



Komission asetus (EY) N:o 1605/2003, annettu 12 päivänä syyskuuta 2003, viinialan vientitukien vahvistamisesta annetun asetuksen (EY) N:o 2805/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 63 artiklan 3 kohdan toisen alakohdan ja 64 artiklan 5 kohdan, sekä katsoo seuraavaa: (1) Asetuksen (EY) N:o 1493/1999 63 artiklan 1 kohdan mukaisesti, siltä osin kuin on tarpeellista mainitun asetuksen 1 artiklan 2 kohdan a ja b alakohdassa tarkoitettujen tuotteiden viennin sallimiseksi niiden maailmanmarkkinahintojen perusteella sekä perustamissopimuksen 300 artiklan mukaisesti tehtyjen sopimusten rajoissa, voidaan kyseisten hintojen ja yhteisön hintojen välinen erotus kattaa vientituella. (2) Asetuksen (EY) N:o 1493/1999 64 artiklan 3 kohdan mukaisesti vientitukien määrät ja määräpaikat vahvistetaan tietyin väliajoin ottaen huomioon tilanne ja kehitysnäkymät yhteisön markkinoilla asianomaisten tuotteiden hintojen ja saatavuuden osalta sekä kyseisten tuotteiden maailmanmarkkinahintojen osalta. (3) Koska Latvia ja Malta liittynevät Euroopan unioniin 1 päivänä toukokuuta 2004, on asianmukaista poistaa viinialan vientituet näihin määräpaikkoihin vietäessä viinivuodesta 2003/2004 alkaen. (4) Tämän vuoksi on syytä muuttaa komission asetus (EY) N:o 2805/95(3), sellaisena kuin se on viimeksi muutettuna asetuksella (EY) N:o 1175/2003(4). (5) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2805/95 liite tämän asetuksen liitteellä. 2 artikla Tämä asetus tulee voimaan 13 päivänä syyskuuta 2003. Sitä sovelletaan 16 päivästä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä syyskuuta 2003. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EUVL L 122, 16.5.2003, s. 1. (3) EYVL L 291, 6.12.1995, s. 10. (4) EUVL L 164, 2.7.2003, s. 8. LIITE viinialan vientitukien vahvistamisesta annetun asetuksen (EY) N:o 2805/95 muuttamisesta 12 päivänä syyskuuta 2003 annettuun komission asetukseen >TAULUKON PAIKKA> Huom: Tuotteiden koodit ja A-sarjan määräpaikkakoodit on määritelty komission asetuksessa (ETY) N:o 3846/87 (EYVL L 366, 24.12.1987, s. 1). Määräpaikkojen numerokoodit on määritelty komission asetuksessa (EY) N:o 2020/2001 (EYVL L 273, 16.10.2001, s. 6). Muiksi määräpaikoiksi on määritelty seuraavat: W01: Libya, Nigeria, Kamerun, Gabon, Saudi-Arabia, Arabiemiirikunnat, Intia, Thaimaa, Vietnam, Indonesia, Malesia, Brunei, Singapore, Filippiinit, Kiina, Hongkong EHA, Etelä-Korea, Japani, Taiwan, Päiväntasaajan Guinea. W02: Kaikki Afrikan mantereen maat lukuun ottamatta seuraavia maita: Algeria, Marokko, Tunisia, Etelä-Afrikka. W03: Kaikki määräpaikat lukuun ottamatta seuraavia määräpaikkoja: Afrikka, Amerikka, Australia, Bosnia ja Hertsegovina, Kroatia, Kypros, Israel, Jugoslavian liittotasavalta (Serbia ja Montenegro), Slovenia, Sveitsi, entinen Jugoslavian tasavalta Makedonia, Turkki, Unkari, Bulgaria, Romania, Viro, Liettua, Puola, Tsekin tasavalta, Slovakia, Latvia ja Malta.